L 234/190
DA
Den Europæiske Unions Tidende
22.9.2023
KOMMISSIONENS AFGØRELSE (EU) 2023/1810 af 19. september 2023 om en anmodning om udvidet kumulation mellem Cambodja og Vietnam, jf. artikel 56, stk.
1, i delegeret forordning (EU) 2015/2446, for så vidt angår de oprindelsesregler, der anvendes med henblik på arrangement med generelle toldpræferencer i henhold til delegeret forordning (EU) 2015/2446 for visse materialer eller dele, der anvendes i produktionen af cykler
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EU) nr.
952/2013 af 9. oktober 2013 om EU-toldkodeksen (1), særlig artikel 64, stk.
3, og
under henvisning til Kommissionens delegerede forordning (EU) 2015/2446 af 28. juli 2015 til supplering af EuropaParlamentets og Rådets forordning (EU) nr.
952/2013 med nærmere regler angående visse bestemmelser i EU-toldkodeksen (2), særlig artikel 56,
ud fra følgende betragtninger:
(1)
I henhold til artikel 56, stk.
1, i delegeret forordning (EU) 2015/2446 kan begunstigede lande, der er omfattet af Den Europæiske Unions arrangement med generelle toldpræferencer (GSP), anmode om udvidet kumulation med et land, med hvilket Unionen har en frihandelsaftale i overensstemmelse med artikel XXIV i den gældende almindelige overenskomst om told og udenrigshandel (GATT).
(2)
I artikel 56, stk.
1, og 2, i delegeret forordning (EU) 2015/2446 fastsættes betingelserne for, at GSP-begunstigede lande kan få tilladelse til under udvidet kumulation at anvende materialer fra et land, som Unionen har en gældende frihandelsaftale med i overensstemmelse med artikel XXIV i GATT.
Navnlig fastsættes det i artikel 56, stk.
1, at en sådan kumulation kun kan anvendes, efter at de lande, der er involveret i udvidet kumulation, har forpligtet sig til at overholde eller sikre overholdelse af GSP-oprindelsesreglerne, de oprindelsesregler, der er fastsat i frihandelsaftalen mellem EU og Vietnam og alle andre bestemmelser vedrørende gennemførelsen af oprindelsesreglerne, og til at etablere det administrative samarbejde, der er nødvendigt for at sikre en korrekt gennemførelse af disse regler både med hensyn til Unionen og mellem dem indbyrdes.
(3)
Kommissionen træffer afgørelse om en sådan anmodning i overensstemmelse med sine interne procedurer.
(4)
Ved brev af 2. december 2022 indgav Cambodja en anmodning om udvidet kumulation med Vietnam i henhold til artikel 56, stk.
1, i delegeret forordning (EU) 2015/2446.
Anmodningen vedrører visse materialer eller dele med oprindelse i Vietnam, og som anvendes i produktionen af cykler og som materialer med oprindelsesstatus i Cambodja med henblik på fremstilling og eksport til Den Europæiske Union under GSP-præferencetoldsatsen for cykler under positioner 87.11, 87.12 og 95.03 i det harmoniserede system (HS).
(5)
Til støtte for sin anmodning mindede Cambodja om, at eftersom Vietnam er blevet fjernet fra listen over begunstigede land under den generelle GSP-ordning fra den 1. januar 2023, anses de vietnamesiske materialer eller dele, der anvendes i produktionen af cykler, for at være uden oprindelsesstatus, og som følge heraf kan de cambodjanske cykelproducenter ikke drage fordel af den toldfri GSP-adgang for cambodjanske cykler til Unionen.
(1) EUT L 269 af 10.10.2013, s. 1.
(2) EUT L 343 af 29.12.2015, s. 1.